rejauldu/bengali-wikipedia huggingface dataset:
আলজেরিয়াতে গাঁজা বেশিরভাগই অবৈধ, যদিও ব্যাপকভাবে সেবন করা হয়। আইন নং ০৪-১৮ ১৩ ধৌ এল কাদা ১৪২৫ (২৫ ডিসেম্বর ২০০৪),  এর অধীনে জুলাই ৩০, ২০০৭ থেকে চাষাবাদ, বাণিজ্য, এবং দখল নিষিদ্ধ চিকিৎসা উদ্দেশ্যে এবং স্বাস্থ্য মন্ত্রীর পূর্বানুমতি সাপেক্ষে বৈধ।    ইতিহাস  ৯ম থেকে ১২শ শতাব্দীর আরব আক্রমণের মাধ্যমে গাঁজা আলজেরিয়ায় প্রবর্তিত হয়েছিল বলে মনে করা হয়।   ফ্রান্স কর্তৃক ১৮৩০ সালে আলজেরিয়া দখলের পর আলজেরিয়াতে গাঁজার ব্যবহারের এই অভ্যাসটি ফ্রান্সে ছড়িয়ে দিতে ভূমিকা পালন করেছিল।  ডাঃ জ্যাক-জোসেফ মোরেউ আলজেরিয়াতে দাওয়ামেস্ক নামক একটি ভোজ্য আকারের গাঁজার প্রভাব পর্যবেক্ষণ করেছিলেন এবং এই ওষুধটিই তিনি প্যারিসের ক্লাব দেস হ্যাশিসচিন্সে প্রবর্তন করেছিলেন।   ১৪ সেপ্টেম্বর, ১৯১৬ এবং  ৯ ফেব্রুয়ারী, ১৯১৭ এর ডিক্রির মাধ্যমে ফরাসী শাসনের অধীনে গাঁজা প্রথম নিষিদ্ধ করা হয়েছিল।   তথ্যসূত্র   বিষয়শ্রেণী:আলজেরিয়াতে গাঁজা বিষয়শ্রেণী:দেশ অনুযায়ী গাঁজা
পোচিয়া কৃষ্ণমূর্তি (; ; জন্ম: ১২ জুলাই, ১৯৪৭ - মৃত্যু: ২৮ জানুয়ারি, ১৯৯৯) তৎকালীন ব্রিটিশ ভারতের অন্ধ্রপ্রদেশের হায়দ্রাবাদ এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকে ভারতের পক্ষে আন্তর্জাতিক ক্রিকেটে অংশগ্রহণ করেছেন।List of India Test Cricketers  ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন পলেমণি কৃষ্ণমূর্তি নামে পরিচিত পোচিয়া কৃষ্ণমূর্তি।   প্রথম-শ্রেণীর ক্রিকেট  ১৯৬৬-৬৭ মৌসুম থেকে ১৯৭৮-৭৯ মৌসুম পর্যন্ত পোচিয়া কৃষ্ণমূর্তি’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী পোচিয়া কৃষ্ণমূর্তি উইকেট-রক্ষক হিসেবে খেলতেন। ফাস্ট বোলারদের বলও দাঁড়িয়ে আটকাতেন।  ১৭ বছর বয়সে রঞ্জী ট্রফিতে অভিষেক পর্ব সম্পন্ন হয় তার। ১৯৭০-এর দশকের পুরোটা সময় জুড়ে হায়দ্রাবাদের সদস্যরূপে খেলেন। প্রত্যেক অবস্থানে থেকে ব্যাটিং করেছেন। উদ্বোধনী ব্যাটসম্যান ও ১১ নম্বর ব্যাটসম্যান হিসেবেও শতরানের জুটিতে অংশ নিয়েছেন। ১০৮টি প্রথম-শ্রেণীর খেলায় ২১৮টি ডিসমিসাল ঘটিয়েছেন। তন্মধ্যে, ৬৮টি স্ট্যাম্পিং ছিল।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন পোচিয়া কৃষ্ণমূর্তি। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১৮ ফেব্রুয়ারি, ১৯৭১ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৩ এপ্রিল, ১৯৭১ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। এছাড়াও, ২২ ফেব্রুয়ারি, ১৯৭৬ তারিখে অকল্যান্ডে স্বাগতিক নিউজিল্যান্ড দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।  ১৯৭০-৭১ মৌসুমে ওয়েস্ট ইন্ডিজের বিপক্ষে খেলেন। এ পর্যায়ে নিয়মিত উইকেট-রক্ষক ফারুক ইঞ্জিনিয়ার দলে অনুপস্থিত ছিলেন। এ সফরেই ভারত দল প্রথমবারের মতো রাবার জয় করে। এছাড়াও, পরবর্তী গ্রীষ্মে ইংল্যান্ড গমন করেন ও সংরক্ষিত উইকেট-রক্ষক হিসেবে থাকেন। সব মিলিয়ে নয়টি প্রথম-শ্রেণীর খেলা থেকে ২৪টি ডিসমিসাল ঘটিয়েছেন। চার বছর বাদে নিউজিল্যান্ড ও ওয়েস্ট ইন্ডিজের মুখোমুখি হন।  ২৮ জানুয়ারি, ১৯৯৯ তারিখে ৫১ বছর বয়সে অন্ধ্রপ্রদেশের হায়দ্রাবাদ এলাকায় পোচিয়া কৃষ্ণমূর্তি’র দেহাবসান ঘটে।   তথ্যসূত্র    আরও দেখুন   মদন লাল  দিলীপ সরদেশাই  ভারতীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  ভারতীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৪৭-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:ইন্ডিয়ান স্টারলেটসের ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:হায়দ্রাবাদের ক্রিকেটার বিষয়শ্রেণী:হায়দ্রাবাদ থেকে আগত ক্রিকেটার বিষয়শ্রেণী:স্টেট ব্যাংক অব ইন্ডিয়ার ক্রিকেটার বিষয়শ্রেণী:উইকেট-রক্ষক
বিডিনিউজ টোয়েন্টিফোর ডটকম বাংলাদেশের একটি বেসরকারি অনলাইন সংবাদ ওয়েবসাইট। ২০০৫ সালে ‘বিডিনিউজ’ নামে ওয়েবভিত্তিক বার্তা সংস্থা হিসেবে প্রথমে এটি যাত্রা শুরু করে ও ২০০৬ সালে ডটকম সংবাদ ওয়েবসাইট হিসেবে আত্মপ্রকাশ করে। এটি বাংলাদেশের প্রথম অনলাইনভিত্তিক সংবাদমাধ্যম। প্রতিষ্ঠার পর থেকে ওয়েবসাইটটির সম্পাদক হিসেবে দায়িত্ব পালন করছেন তৌফিক ইমরোজ খালিদী।   সংবাদ বিভাগসমূহ  ওয়েবসাইটটি বাংলাদেশ, সমগ্র বাংলাদেশ, বাণিজ্য, রাজনীতি, অর্থনীতি, বিশ্ব, বিজ্ঞান, পরিবেশ, স্বাস্থ্য, টেক, কিডজ, বিনোদন, খেলা, গ্লিটজ, হ্যালো (শিশু সাংবাদিকদের জন্য) প্রভৃতি বিষয়ে নিয়মিত সংবাদ প্রকাশ করে।  বন্ধ  ২০১৮  ২০১৮ সালের ১৮ জুন মোবাইল ফোন ও আইআইজি অপারেটরগুলোকে একটি ই-মেইলের মাধ্যমে বিডিনিউজ টোয়েন্টিফোর ডটকমের ওয়েবসাইটের লিংক বন্ধ করতে নির্দেশনা পাঠায় বাংলাদেশ টেলিযোগাযোগ নিয়ন্ত্রণ কমিশন। পরে সাইটটি বন্ধ করে দেয়া হয়। পরবর্তীতে বিভিন্ন পত্রিকা মারফত জানা যায় সেনাপ্রধান আজিজ আহমেদের ভাই জোসেফ হত্যা মামলায় দণ্ডিত এবং রাষ্ট্রপতির অনুকম্পায় মুক্তিপ্রাপ্ত, এই খবর প্রকাশের পর অঘোষিত শাস্তি হিসেবে ওয়েবসাইটটি কয়েক ঘণ্টা অচল করে দেওয়া হয়। তবে কয়েক ঘণ্টা পর পুনরায় ওয়েবসাইটটি খুলে দেওয়া হয়।   ২০২৩  বিডিনিউজ টোয়েন্টিফোর ১ সেপ্টেম্বর ২০২৩ সালে সাময়িক বন্ধ হয়ে যায়। সময় টিভি এ নিয়ে ৪ সেপ্টেম্বর "হঠাৎ ‘বন্ধ’ বিডিনিউজ, কার দোষ কার ঘাড়ে" শিরোনামে একটি সংবাদ প্রকাশ করে। সেখানে বলা হয় বিডিনিউজের সংবাদ দেখা যাচ্ছে না, একটি সাদা পৃষ্ঠা আসছে, যেটির ওপরে কেবল তারিখ এবং নিচে সম্পাদক ও প্রকাশক তৌফিক ইমরোজ খালিদীর নাম দেখা যাচ্ছে।  এ বন্ধের বিষয়ে বিডিনিউজ কর্তৃপক্ষ জানায় ‘‘আমাদের নিয়ন্ত্রণের বাইরে এমন সব কারণে আমাদের সংবাদ পোর্টালে পাঠকদের নিয়মিত সেবা দেয়া সম্ভব হচ্ছে না। আমরা আন্তরিকভাবে ক্ষমা চাইছি। আমরা পাঠকদের আশ্বস্ত করছি, ওয়েবসাইটটি ফিরিয়ে আনতে আমাদের লড়াই অব্যাহত রয়েছে। আপাতত সংবাদ পেতে চোখ রাখুন আমাদের ফেসবুক, ইন্সটাগ্রাম, এক্স পেইজ ও ইউটিউব চ্যানেলে।’’  বাংলাদেশি-মার্কিন রাষ্ট্রবিজ্ঞানী ও রাজনীতি বিশ্লেষক অধ্যাপক আলী রিয়াজ প্রতিক্রিয়ায় বলেন, “বিডিনিউজ২৪-এ বাংলাদেশের রাজনীতিতে ভারতের প্রভাব সম্পর্কিত চন্দন নন্দীর একটি বিশ্লেষণ প্রকাশিত হয়েছিল। এরইমধ্যে ওই লেখাটি ভারতীয় একটি ওয়েবসাইটে প্রকাশিত হয়েছে এবং সেখানে দাবি করা হয়েছে যে, বিডিনিউজ২৪ ওয়েবসাইটটি ভারত এবং বাংলাদেশে ‘ব্লক করে দেয়া হয়েছে’।”  প্রায় ১ মাস বন্ধ থাকার পর ৫ অক্টোবর ২০২৩ তারিখে ওয়েবসাইটটি পুনরায় চালু হয়।   হ্যালো.বিডিনিউজ২৪.কম  হ্যালো হচ্ছে শিশু সাংবাদিকতায় বিশ্বের প্রথম বাংলা ওয়েবসাইট।  সংবাদ সংগ্রহ এবং পরিবেশনের কাজে যুক্ত রয়েছে শিশু ও কিশোর সাংবাদিকরা।  উক্ত ওয়েবসাইটটি পরিচালনা করছে দেশের সর্বপ্রথম ইন্টারনেট সংবাদমাধ্যম বিডিনিউজ২৪.কম। এ উদ্যোগে সহযোগিতা করছে ইউনিসেফ অর্থাৎ জাতিসংঘের শিশু তহবিল। এখানে প্রশিক্ষিত হয়ে দেশের মূলধারার সংবাদমাধ্যমের পেশাদারিত্বেও অনেকে যুক্ত হয়েছেন।  তৎকালীন তথ্যমন্ত্রী হাসানুল হক ইনু ২০১৩ সালের ৩১ মার্চ রূপসী বাংলা হোটেলের এক অনুষ্ঠানে পরিষেবাটি উদ্বোধন করেন।   আরও দেখুন   বাংলাদেশের সংবাদপত্রের তালিকা   তথ্যসূত্র    বহিঃসংযোগ     সাইটটির ইংরেজি সংস্করণ  বিষয়শ্রেণী:বাংলাদেশী অনলাইন সংবাদ মাধ্যম বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:২০০৫-এ বাংলাদেশে প্রতিষ্ঠিত
থাম্ব|রোমের আমেরিকান একাডেমির বালড্রিক থাম্ব|রোমে আমেরিকান একাডেমি যেখানে পুরস্কার বিজয়ীরা থাকেন রোম পুরস্কার, হল ইতালির রোমে অবস্থিত রোমের আমেরিকান একাডেমি কর্তৃক প্রদান করা হয়। প্রতি বছর প্রায় ত্রিশজন পণ্ডিত এবং শিল্পীকে একাডেমিতে একটি স্টাডি ফেলোশিপ পাওয়ার জন্য নির্বাচিত করা হয়।  ১৯৪২ থেকে ১৯৪৯ সাল পর্যন্ত দ্বিতীয় বিশ্বযুদ্ধের সময় বিরতি দিয়ে ১৯২১ সাল থেকে বার্ষিক পুরস্কার দেওয়া হচ্ছে।    প্রাপক  সভ্য ও বাসিন্দা, বসবাসের বছর অনুসারে তালিকাভুক্ত:  ১৮৯৬-১৯৭০ ১৯৭১-১৯৯০ ১৯৯১-২০১০ ২০১১-বর্তমান   আরো দেখুন    ইউরোপীয় শিল্পকলা পুরস্কারের তালিকা  ইতিহাস পুরস্কারের তালিকা   তথ্যসূত্র   বিষয়শ্রেণী:স্থাপত্য পুরস্কার বিষয়শ্রেণী:মার্কিন পুরস্কার বিষয়শ্রেণী:মার্কিন সঙ্গীত পুরস্কার বিষয়শ্রেণী:ইতিহাস পুরস্কার বিষয়শ্রেণী:রোমে শিক্ষা বিষয়শ্রেণী:১৮৯৬-এ প্রবর্তিত পুরস্কার বিষয়শ্রেণী:রোমের সংস্কৃতি
উমাকান্ত রাজাক ঝাড়খণ্ডের একজন ভারতীয় রাজনীতিবিদ এবং সর্ব ঝাড়খণ্ড ছাত্র ইউনিয়নের সদস্য। উমাকান্ত রাজাক বোকারো জেলার চন্দনকিরি আসন থেকে ঝাড়খণ্ড বিধানসভার সদস্য। My NetaSitting and previous MLAs from Chandankiyari Assembly Constituency   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বোকারো জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অল ঝাড়খণ্ড স্টুডেন্টস ইউনিয়নের রাজনীতিবিদ বিষয়শ্রেণী:ঝাড়খণ্ড বিধানসভার সদস্য ২০০৯-২০১৪
শেখ মুহাম্মদ কারাকুন্নু (মালয়ালম ভাষা:ശൈഖ് മുഹമ്മദ് കാരകുന്ന്) হলেন ভারতের কেরালার থেকে বিশিষ্ট ইসলামী পণ্ডিত ও লেখক। তিনি কেরালার জামায়াতে ইসলামী হিন্দ এর সহকারী আমির। তিনি প্রায় ৬০টির উপরে বই রচনা করেছেন এবং ইসলাম, মুসলমান ও জামাতে ইসলামীর উপর অসংখ্য বক্তৃতা প্রদান করেছেন। তিনি কেরালার ইসলামিক পাবলিশিং হাউস এর পরিচালক হিসেবে কাজ করছেন।  জীবনী শেখ মোহাম্মদ কারাকুন্নু কেরালার মালাপ্পুরাজ জেলার মানজেরীর কাছাকাছি একটি গ্রামে ১৯৫০ সালের ১৫ জুলাই তারিখে মোহাম্মদ হাজি ও ফাতিমার ঘরে জন্মগ্রহণ করেন। তিনি কোজিকোডের "ফারুক রাউদাতুল উলুম আরাবিক কলেজ" থেকে তার শিক্ষাজীবন সমাপ্ত করেন। এরপর তিনি বিভিন্ন সরকারি উচ্চ বিদ্যালয়ে একজন শিক্ষক হিসাবে কাজ করেন। পরবর্তীতে তিনি স্বেচ্ছায় অবসর নেন এবং লেখালেখিতে সম্পূর্ণরূপে মনোনিবেশ করেন এবং ইসলামী দাওয়াত এবং প্রসারনের জন্য বক্তৃতা প্রদান করেন। তিনি কেরালার জামায়াতে ইসলামী হিন্দ এর একজন নির্বাহী সদস্য হিসেবে দায়িত্ব পালন করছেন।  ব্যক্তিগত জীবন তিনি আমিনা বিয়ে করেন। এই দম্পতির আনিস মোহাম্মদ, ড. আলিফ মোহাম্মদ, ড. বাসিমা, আয়মান মোহাম্মদ নামে সন্তান রয়েছে। তিনি কেরালার ইসলামিক পাবলিশিং হাউস এর পরিচালক হিসেবে কর্মরত আছেন।  লেখক শেখ মোহাম্মদ কারাকুন্নু ৪৭টি ইসলামিক বই রচনা করেছেন এবং ১৪টি বই অনুবাদ করেছেন। তিনি ইসলামের বিভিন্ন বিষয়ের উপর আয়োজিত অনুষ্ঠান এবং আন্ত ধর্মীয় সংলাপ ও বিতর্কের বিভিন্ন পর্যায়ে একজন সক্রিয় ব্যক্তি হিসেবে অংশগ্রহণকারী করেন। ব্যাপকভাবে প্রচলিত বই Quran Lalitha saram (simple meaning of Quran) (কুরআন এর সহজ অর্থ) শেখ মোহাম্মদ কর্তৃক রচনা করা হয় এবং ভানিডাস এলায়ভুর বইটি। তিনি তার কাজ স্বীকৃতিস্বরুপ অনেক পুরস্কার জিতে নিয়েছেন। তার কিছু বই হল:   কুরান ইন সিম্পল সেন্স  কুরান উইথ ওয়ার্ড টু ওয়ার্ড মিনিং  কুরান: মালায়ালম অনুবাদ  ল্যান্টার্ন  গাইডিং লাইট  মালায়ালাম ভাষায় অনুবাদঃ ইসলাম ইস ফোকাস  মাইল স্টোন  আল হালাল ওয়াল হারাম  কন্নাডা ভাষায় অনুবাদ:  গিলিটারিং স্টারস  ডিভোর্স  ইসলাম এন্ড রিলিজিয়ন হারমোনী  হিউম্যান ফেস অব রিলিজিওন  মারাঠী ভাষায় অনুবাদ:   হ্যাপি ফ্যামিলি  তিনি "তাফহিমুল কুরআন" এর একটি মালায়ালম সংস্করণ মুক্তির জন্য প্রকল্প নির্দেশনা দিচ্ছেন, যেটি আবুল আলা মওদুদী কর্তৃক ৬ খন্ডের কুরআন এর জনপ্রিয় ভাষ্য থেকে নেওয়া হচ্ছে।  তথ্যসূত্র  আরও দেখুন  জামায়াতে ইসলামী হিন্দ   ওয়েবলিংক  বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় লেখক বিষয়শ্রেণী:ভারতীয় অনুবাদক বিষয়শ্রেণী:ভারতীয় মুসলিম বিষয়শ্রেণী:কেরলের লেখক বিষয়শ্রেণী:মালয়ালম ভাষার লেখক বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:মালয়ালী ব্যক্তি
থাইরক্সিন, যাকে T4 নামেও পরিচিত, থাইরয়েড গ্রন্থি দ্বারা উৎপাদিত একটি হরমোন। এটি রক্তে বিদ্যমান থাইরয়েড হরমোনের প্রাথমিক রূপ এবং অধিক সক্রিয় হরমোন ট্রাইআয়োডোথাইরোনিন (T3)-এর প্রোহরমোন হিসাবে কাজ করে। থাইরক্সিন ও এর সক্রিয় বিপাকীয় উৎপাদগুলি বিপাক হার নিয়ন্ত্রণ, হৃদযন্ত্র ও পেশী কার্যকারিতা সমর্থন, মস্তিষ্কের বিকাশ উন্নয়ন এবং অস্থি স্বাস্থ্য বজায় রাখার জন্য অপরিহার্য।   নিয়ন্ত্রণ   থাইরক্সিনের অর্ধায়ু প্রায় এক সপ্তাহ, ফলে এটি রক্তে অপেক্ষাকৃত স্থিতিশীল মাত্রা বজায় রাখে। এর উৎপাদন ও নিঃসরণ হাইপোথ্যালামাস, পিটুইটারি গ্রন্থি এবং থাইরয়েড গ্রন্থি জড়িত একটি জটিল প্রতিক্রিয়া লুপের মাধ্যমে নিয়ন্ত্রিত হয়। এই নিয়ন্ত্রক ব্যবস্থা সর্বোত্তম হরমোন মাত্রা নিশ্চিত করে।   জৈবসংশ্লেষণ    class=skin-invert-image|thumb|left|থাইরক্সিনের জৈবসংশ্লেষণ   থাইরক্সিনের জৈবসংশ্লেষণ একটি বহু-ধাপী প্রক্রিয়া যা থাইরয়েড গ্রন্থির ফলিকুলার কোষে সংঘটিত হয়। থাইরক্সিন সংশ্লেষণের জন্য পর্যাপ্ত আয়োডিন সরবরাহ এবং উপযুক্ত হরমোনাল নিয়ন্ত্রণ প্রয়োজন।  প্রক্রিয়াটি শুরু হয় থাইরয়েড ফলিকুলার কোষ দ্বারা সোডিয়াম/আয়োডাইড সিমপোর্টার (NIS) এর মাধ্যমে রক্তপ্রবাহ থেকে আয়োডাইডের সক্রিয় গ্রহণের মাধ্যমে। কোষের অভ্যন্তরে প্রবেশের পর, আয়োডাইড ফলিকুলার লুমেনে স্থানান্তরিত হয়, যেখানে এটি থাইরয়েড পেরোক্সিডেজ (TPO) এনজাইমের উপস্থিতিতে হাইড্রোজেন পারঅক্সাইড দ্বারা জারিত হয়। জারিত আয়োডিন তারপর থাইরোগ্লোবুলিন (Tg) এর টাইরোসিল অবশিষ্টাংশকে আয়োডিনেট করে, যা থাইরয়েড কোষ দ্বারা সংশ্লেষিত একটি গ্লাইকোপ্রোটিন এবং ফলিকুলার লুমেনে সঞ্চিত থাকে। এই প্রক্রিয়াটি, যাকে অর্গানিফিকেশন বলা হয়, Tg অণুর মধ্যে মোনোআয়োডোটাইরোসিন (MIT) এবং ডাইআয়োডোটাইরোসিন (DIT) অবশিষ্টাংশ গঠন করে।  থাইরক্সিন সংশ্লেষণের চূড়ান্ত ধাপে TPO দ্বারা অনুঘটকিত দুইটি DIT অবশিষ্টাংশের মুক্ত মূলক মধ্যস্থ যুগ্মীকরণ ঘটে, যা Tg ব্যাকবোনের সাথে সংযুক্ত অবস্থায় T4 গঠন করে। যখন থাইরয়েড হরমোনের প্রয়োজন হয়, Tg থাইরোসাইট দ্বারা অভ্যন্তরীণকৃত হয় এবং লাইসোসোমের প্রোটিওলাইটিক এনজাইম Tg থেকে T4 কে বিচ্ছিন্ন করে, যার ফলে এটি রক্তপ্রবাহে মুক্ত হয়। এই জটিল জৈবসংশ্লেষণ পথটি পিটুইটারি গ্রন্থি থেকে থাইরয়েড-উদ্দীপক হরমোন (TSH) দ্বারা কঠোরভাবে নিয়ন্ত্রিত হয়, যা থাইরয়েড হরমোন উৎপাদনের প্রতিটি পর্যায়কে প্রভাবিত করে।   তথ্যসূত্র     বিষয়শ্রেণী:আয়োডিনেটেড টাইরোসিন ডেরিভেটিভ বিষয়শ্রেণী:থাইরয়েড গ্রন্থির হরমোন বিষয়শ্রেণী:হাইপোথ্যালামাস-পিটুইটারি-থাইরয়েড অক্ষের হরমোন বিষয়শ্রেণী:মানব হরমোন বিষয়শ্রেণী:থাইরয়েড বিষয়শ্রেণী:ডাইফেনাইল ইথার
যায়েদ ইবনে আরকাম নবী মুহাম্মদ এর একজন প্রসিদ্ধ সাহাবী ছিলেন।   নাম এবং বংশ  নাম: যায়েদ। উপনাম: আবু ওমর। তিনি খাজরাজ উপজাতির অন্তর্ভুক্ত। বংশধারা: যায়েদ ইবনে আরকাম ইবনে যায়েদ ইবনে কায়েস ইবনে নুমান ইবনে মালিক আগার ইবনে সা’লাবা ইবনে কা’ব ইবনে খাজরাজ ইবনে হারিস ইবনে খাজরাজ আকবার।   জন্ম  তিনি মক্কায় জন্মগ্রহণ করেন।   লালনপালন  বাল্যকালেই তার পিতা ইনতেকাল করেন। আব্দুল্লাহ ইবনে রাওয়াহা যিনি বড় একজন সাহাবী ছিলেন এবং সম্পর্কে ছিলেন তার  চাচা। তিনিই যায়েদ ইবনে আরকামকে যত্ন নেন এবং লালন-পালন করেন।    ইসলাম  আবদুল্লাহ ইবনে রাওয়াহা আকাবাতে আনুগত্যের শপথ করেছিলেন। যা যায়েদেরও ইসলাম গ্রহণ করার কারণ ছিল।   নবীর সাথে যুদ্ধে অংশগ্রহণ  উহুদের যুদ্ধে তিনি ছিলেন নাবালক বা অপ্রাপ্তবয়স্ক। তিনি উহুদ যুদ্ধে যেতে পারেনি নি। খন্দকের যুদ্ধে তিনি অংশ নিয়েছিলেন। সমস্ত যুদ্ধে অংশ নিয়েছিলেন। সহিহ বুখারীতে তাঁর থেকে বর্ণিত আছে যে, নবী করীম (সা.) ১৯ টি যুদ্ধ করেছিলেন যার মধ্যে তিনি ১৭টি যুদ্ধে অংশগ্রহণ করে ছিলেন। তিনি সিফফিনের যুদ্ধে আলী ইবনে আবী তালিবকে সমর্থন করেছিলেন। তিনি কুফায় বসবাস করতেন। তিনি মুতার যুদ্ধে চাচা আব্দুল্লাহ ইবনে রাওয়াহার সাথে একই উটে করে গিয়েছিলেন। কয়েকটি কবিতা আবৃত্তি করলেন যাতে শাহাদাত কামনা করছিলেন। যায়েদ কবিতা শোনার পর কাঁদতে শুরু করলেন। ইবনে রাওয়াহা আওয়াজ তুলে জিজ্ঞাসা করলেন, তোমার সমস্যা কি? তিনি বললেন- আমার শহীদ নসীব হবে।   মৃত্যু  তিনি মুখতার বিন আবী উবাইদ সাকাফির আমলে ৬৮হিজরিতে কুফায় মৃত্যুবরণ করেন।   গুণাবলী  তার থেকে ৭০টি হাদিস বর্ণিত হয়েছে।ইমাম বুখারী ৬টি এবং ইমাম মুসলিম ১০টি হাদিস তার থেকে বর্ণনা করেন।  জ্ঞান এবং অনুগ্রহে তার পদমর্যাদা খুব বেশি ছিল। উচ্চপদস্থ সাহাবারাও অনেক বিষয়ে তার সাথে পরামর্শ করতেন। নবুওয়াতের শুরুর দিকে তার বাড়ি ছিল ইসলামী আন্দোলনের কেন্দ্রবিন্দু। তার বাড়িটিই ছিলো নওমুসলিমদের জন্য প্রথম বিদ্যালয় স্বরুপ ওমর ফারুক(রা.)তার বাড়িতে উপস্থিত হয়ে ইসলাম ধর্ম গ্রহণ করেছিলেন। مکمل اسلامی انسائیکلوپیڈیا،مصنف:مرحوم سید قاسم محمود،ص- 918   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:৭ম শতাব্দীর আরব ব্যক্তি বিষয়শ্রেণী:সাহাবা বিষয়শ্রেণী:খন্দক যুদ্ধে অংশগ্রহণকারী সাহাবা বিষয়শ্রেণী:খন্দকের যুদ্ধ বিষয়শ্রেণী:অপর্যালোচিত অনুবাদসহ পাতা
ফার্সি ভাষা বা পারসিক ভাষা হল মধ্য এশিয়ায় প্রচলিত ইন্দো-ইউরোপীয় ভাষাপরিবারের ইরানীয় শাখার অন্তর্ভুক্ত একটি ভাষা। এটি মূলত ইরান, আফগানিস্তান ও তাজিকিস্তানে প্রচলিত। এছাড়া উজবেকিস্তান, তুর্কমেনিস্তান, আজারবাইজান, বাহরাইন, কাতার এবং কুয়েতেও অনেক ফার্সিভাষী লোক বাস করে।   প্রতিবর্ণীকরণ সারণি (অসম্পূর্ণ)  বর্ণের নাম বাংলা প্রতিবর্ণীকরণ আইপিএ শব্দের শেষে মধ্যে শুরুতে বিচ্ছিন্ন বর্ণ  আ various, including       * ﺍ  ব       প       ত       স       জ       চ       হ       খ       দ       য       র       জ       ঝ       স       শ       স       য       ত       য        /        গ, ঘ  /       ফ       ক, গ  /       ক       গ       ল       ম       ন        /  /   /               ,   ,       আরও দেখুন   উইকিপিডিয়া:বাংলা ভাষায় বিদেশী শব্দের প্রতিবর্ণীকরণ  ফার্সি ভাষা  Category:প্রতিবর্ণীকরণ Category:ফার্সি ভাষা
thumb|280px|বিষ্ণুর গ্রানাইট মূর্তি, ভারত, খ্রিষ্টীয় ১৬ শতক। স্কটল্যান্ডের জাতীয় জাদুঘর, এডিনবার্গ। চতুর্ভুজা () হল হিন্দু মূর্তিবিদ্যার একটি ধারণা যেখানে একজন দেবতাকে চার হাত দিয়ে চিত্রিত করা হয়েছে। বেশ কিছু হিন্দু দেবতাকে প্রায়শই তাদের প্রতিমায় চার হাত দিয়ে চিত্রিত করা হয়, যা হিন্দু সাহিত্যে বৈশিষ্ট্যযুক্ত। চার বাহুর মূর্তিকে দেবত্ব ও শক্তির প্রতীক হিসাবে বিবেচনা করা হয়, সেইসাথে মহাবিশ্বের চার ভাগের উপর আধিপত্য।  চতুর্ভুজাকে প্রাথমিকভাবে সংরক্ষক দেবতা, বিষ্ণুর উপাধি হিসেবেও ব্যবহার করা হয়।  ইতিহাস গ্যাভিন ফ্লাডের মতে, দাঁড়ানো দুই বা চার-বাহু মূর্তি যা প্রাচীনতম বৈষ্ণব মূর্তিতত্ত্বে শঙ্খ, চক্র ও গদা বৈশিষ্ট্যের সংমিশ্রণ বহন করে। এই বহুমুখীতা সম্মেলন, যেখানে দেবতারা তাদের চিত্রকল্পে অসংখ্য অঙ্গ-প্রত্যঙ্গ ও মাথা ধারণ করেছিলেন, পরবর্তীতে হিন্দু মূর্তিবিদ্যায় প্রথা হয়ে ওঠার আগে মথুরা অঞ্চলে প্রতিষ্ঠিত হয়েছিল।  নন্দিতা কৃষ্ণের মতে, হিন্দু দেবদেবীদের প্রতীকীতে চতুর্ভুজা উপস্থাপনাকে তাদের সীমাহীন সম্ভাবনাকে চিত্রিত করার জন্য বিবেচনা করা হয়। এটি তাদের ঐশ্বরিক ক্ষমতা প্রদর্শন করে যাতে তারা একাধিক প্রবন্ধ, যেমন অস্ত্র, এবং একই সাথে অসংখ্য কার্যকলাপ সম্পাদন করে।  ভারতবিদ ডোরিস শ্রীনিবাসন বলেন যে বৈষ্ণব ও শৈব উভয় চিত্রে, চতুর্ভুজা রূপকে এমন এক দেবতার প্রকাশ হিসাবে বিবেচনা করা হয় যিনি পৃথিবীতে অবতরণ করেন এবং মানবজাতির মঙ্গলের জন্য শুভ কর্ম সম্পাদন করেন, সাধারণত মানুষের উপাসনা লাভ করেন।  দৃষ্টান্ত  বিষ্ণুকে সাধারণত চারটি বাহু দিয়ে চিত্রিত করা হয়, যার চারটি গুণ রয়েছে তার পাঞ্চজন্য (শঙ্খ),  সুদর্শন চক্র (চাতকি), কৌমোদকী (গদা), এবং পদ্ম  (ফুল)। তার দশটি অবতারকেও প্রায়শই এই চারটি বৈশিষ্ট্যের সাথে তাদের প্রতীকীতে চিত্রিত করা হয়, সবচেয়ে বিশিষ্টভাবে তার কৃষ্ণের অবতারে।  লক্ষ্মী তার দুটি হাতে পদ্ম বহন করে, অন্য দুটি অভয় মুদ্রা এবং বরদ মুদ্রার অঙ্গভঙ্গি প্রকাশ করে, কখনও কখনও কলশ ও আয়না দ্বারা প্রতিস্থাপিত হয়।  শিবকে নটরাজের রূপে চার হাত দিয়ে চিত্রিত করা হয়েছে। তার পিছনের ডান হাতে ডমরু (ড্রাম), তার সামনের ডান হাতটি অভয় মুদ্রা প্রকাশ করে, পিছনের বাম হাতে একটি পাত্র বা হাতের তালুতে আগুন বহন করে এবং তার সামনের বাম হাতে গজহস্ত মুদ্রা প্রকাশ করে। তাঁর একাধিক অস্ত্রের এই রূপক চিত্রকে তার সৃষ্টি ও ধ্বংসের কার্যাবলী নির্দেশ করে বলে মনে করা হয়।  পার্বতীকে চার হাত, পাশ ও পাঁঠা ধারণ করে, এবং অন্য দুটি হাত শিব পুরাণে অভয় মুদ্রা এবং বরদ মুদ্রা চিত্রিত করে।   অর্ধনারীশ্বর, যৌগিক রূপ, ত্রিশূল ধারণ করে এবং শিবের প্রতিনিধিত্ব করে ডান অর্ধেক বরদ মুদ্রা প্রকাশ করে, যখন বাম অর্ধেক পদ্ম ধারণ করে, পার্বতীকে প্রতিনিধিত্ব করে।   হরিহর, যৌগিক রূপ, তার দুই ডান হাতে একটি ত্রিশূল এবং মাথার খুলির টুপি, শিবের প্রতিনিধিত্ব করে এবং তার দুই বাম হাতে শঙ্খ ও চাকতি (চক্র), যা বিষ্ণুর প্রতিনিধিত্ব করে।   ব্রহ্মাকে তার চার হাতে বেদ ও জপমালা ধারণ করা হয়েছে।   সরস্বতীকে তার দুটি হাতে বীণা নামে পরিচিত যন্ত্রটিকে ধারণ করা হয়েছে এবং তার অন্য দুটি হাতে বই, পাশ, জপমালা, হাতির অঙ্কুশ এবং পদ্মের ভাণ্ডার হিসাবে চিত্রিত করা হয়েছে।   গণেশ পাশ, হাতির অঙ্কুশ ও মোদক বহন করে, এবং তার অন্য হাতে অভয় মুদ্রা চিত্রিত হয়।   ইন্দ্রকে বর্শা, গড, বজ্র ও নীল পদ্ম দিয়ে চিত্রিত করা হয়েছে।   হরিবংশ-এ অগ্নিকে চার হাত দিয়ে দেখানো হয়েছে।  কালিকা পুরাণে ত্রিপুর সুন্দরীকে চার হাত দিয়ে বর্ণনা করা হয়েছে। গ্যাল্যারি  তথ্যসূত্র  বিষয়শ্রেণী:হিন্দু মূর্তিবিদ্যা বিষয়শ্রেণী:হিন্দু পুরাণ
থাম্ব|upright=1.1|একটি 'ককেশীয় নরগোষ্ঠীর' মাথার খুলি (স্বাস্থ্য এবং মেডিসিন জাতীয় যাদুঘর) ককেশীয় নরগোষ্ঠী (এছাড়াও কাকোকিওডFor a contrast with the "Mongolic" or Mongoloid race, see footnote #4 pp. 58–59 in Beckwith, Christopher. (2009). Empires of the Silk Road: A History of Central Eurasia from the Bronze Age to the Present. Princeton and Oxford: Princeton University Press. . . বা ইউরোপিড) ঐতিহাসিকভাবে জৈবিক ট্যাক্সন হিসেবে বিবেচিত মানুষের গোষ্ঠীভুক্ত, যা ঐতিহাসিক জাতি শ্রেণিবদ্ধ ব্যবহারগুলির উপর ভিত্তি করে ব্যবহৃত হয়, ককেশীয় নরগোষ্ঠীর মানুষ সাধারণত সমস্ত ইউরোপ, ককেশাস, আনাতোলিয়া, উত্তর আফ্রিকা, আফ্রিকার শৃঙ্গ, পশ্চিম এশিয়া, মধ্য এশিয়া এবং দক্ষিণ এশিয়া জুড়ে বসবাস করে। ১৭৮০ এর দশকে শব্দটি প্রথম ব্যবহার হয়।  ককেশীয় নরগোষ্ঠী মানুষের তিনটি নরগোষ্ঠীর একটি। মানুষের তিনটি নরগোষ্ঠী হলো যথাক্রমে,  ১. ককেশীয় বা ককেশয়েড নরগোষ্ঠী (Caucasoid Race)  ২. মঙ্গোলীয় বা মঙ্গোলয়েড নরগোষ্ঠী (Mongoloid Race)  ৩. নিগ্রো বা নিগ্রোয়েড নরগোষ্ঠী (Negroid Race)  জৈব নৃবিজ্ঞানে, কাকোকিওডকে বিভিন্ন অঞ্চলগুলির ফিনোটাইপিকভাবে অনুরূপ গোষ্ঠীর জন্য একটি ছাতা শব্দ হিসেবে ব্যবহার করা হয়েছে, যা কঙ্কাল শরীরবিজ্ঞান এবং বিশেষ করে ক্র্যানিয়াল মোরাফোলজি, ত্বকে টোনের উপরে। এভাবে আদি ও আধুনিক "কাকোকিওড" জনসংখ্যাটি সাদা থেকে গাঢ় বাদামী রঙে বর্ণিত ছিল। মার্কিন যুক্তরাষ্ট্রে, মূল শব্দ ককেশীয় এছাড়াও প্রায়ই "সাদা" বা "ইউরোপীয় বংশবৃত্তান্তের" জন্য একটি সমার্থক হিসাবে একটি ভিন্ন, সামাজিক প্রসঙ্গে ব্যবহৃত হয়।Bruce Baum. 2008. The Rise and Fall of the Caucasian Race: A Political History of Racial Identity. NYU Press   তথ্যসূত্র   বিষয়শ্রেণী:জাতির ঐতিহাসিক সংজ্ঞা বিষয়শ্রেণী:জৈবিক নৃবিজ্ঞান বিষয়শ্রেণী:অপবিজ্ঞান
খায়বার (), যা খোররামশাহর-৪ নামেও পরিচিত, এটি ইরানের তৈরি একটি মাঝারি পাল্লার ব্যালিস্টিক ক্ষেপণাস্ত্র, যা খোররামশাহর ক্ষেপণাস্ত্রের চতুর্থ প্রজন্মের অন্তর্ভুক্ত। এটি তৈরি করেছে ইরানের ইসলামী প্রজাতন্ত্রের প্রতিরক্ষা মন্ত্রণালয়। ২০২৩ সালের ৪ জুন, বৃহস্পতিবার এই ক্ষেপণাস্ত্রটি আনুষ্ঠানিকভাবে উন্মোচন করেন ইসলামী প্রজাতন্ত্রের প্রতিরক্ষামন্ত্রী মোহাম্মদ রেজা আশতিয়ানি। খোররামশাহর ব্যালিস্টিক ক্ষেপণাস্ত্রের পাল্লা ২,০০০ কিলোমিটার, এবং এটি ১,৫০০ কেজির ওয়ারহেড বহন করতে সক্ষম।   উন্নয়ন  ২০২৩ সালের ২৫ মে ইরানের প্রতিরক্ষামন্ত্রী মোহাম্মদ রেজা ঘারায়েই আশতিয়ানি এই ক্ষেপণাস্ত্রটি উন্মোচন করেন। দিনটি ছিল খোররামশাহর মুক্ত করার যুদ্ধের বার্ষিকী। thumb|খায়বার ক্ষেপণাস্ত্রের পাল্লা ২,০০০ কিলোমিটার এবং এটি ১,৫০০ কেজির ওয়ারহেড বহন করতে সক্ষম।   নামকরণ  খোররামশাহর-৪ এর নামকরণ করা হয়েছে খোররামশাহর শহরের নাম অনুসারে। ১৯৮০-এর দশকে ইরান-ইরাক যুদ্ধ চলাকালে খোররামশাহর যুদ্ধের জন্য এই শহরটি বিখ্যাত হয়ে ওঠে। এছাড়াও এই ক্ষেপণাস্ত্রকে বলা হয় খায়বার, সপ্তম শতাব্দীতে আরবে খায়বার যুদ্ধের সময় মুসলিমদের দখলে আসা খায়বার দুর্গের নামে।   তথ্যসূত্র   বিষয়শ্রেণী:ইরানের ভূমি থেকে ভূমিতে ক্ষেপণাস্ত্র বিষয়শ্রেণী:ইরানের ট্যাকটিক্যাল ব্যালিস্টিক ক্ষেপণাস্ত্র বিষয়শ্রেণী:২০২০-এর দশকে চালু সামরিক সরঞ্জাম বিষয়শ্রেণী:ইরানের মাঝারি পাল্লার ব্যালিস্টিক ক্ষেপণাস্ত্র
ব্যবহারবিধি   নতুন ব্যবহারকারীদেরকে স্বাগতম জানাবার জন্য এই টেমপ্লেটটি ব্যবহার করুন। এটি ব্যবহার করতে হলে ব্যবহারকারীর আলাপ পাতায় লিখুন:  সর্টকাট:   এই টেমপ্লেটটি ব্যবহার করার সময় অবশ্যই আপনার স্বাক্ষর (~~~~) যোগ করুন। অবশ্য উইকির নতুন আলোচনা যোগ করুন ব্যবহার করলে স্বাক্ষর প্রয়োজন নেই।   অজ্ঞাত ব্যবহারকারীদের ক্ষেত্রে   অজ্ঞাত ব্যবহারকারীদের ক্ষেত্রে আইপি ঠিকানার আলাপ পাতায় লিখুন
বিজয় জাগিরদার ইন্দোরে ১৯৮৪ সালের শিখ বিরোধী দাঙ্গার সময় তার প্রতিবেশীর পরিবারকে বাঁচানোর জন্য জন্য ভারতের সর্বোচ্চ শান্তিকালীন বীরত্বের পুরস্কার, অশোক চক্রে ভূষিত হন।   প্রারম্ভিক জীবন  জাগিরদার মধ্যপ্রদেশের ইন্দোরের যমুনা নগরের বাসিন্দা ছিলেন।   দাঙ্গা  ১৯৮৪ সালে ইন্দিরা গান্ধীকে তাঁর শিখ দেহরক্ষীদের দ্বারা হত্যার পর, বেশ কিছু জনতা ১৯৮৪ সালের শিখ বিরোধী দাঙ্গা শুরু করে, যা দ্রুত ভারত জুড়ে হিংসাত্মক হয়ে ওঠে। ২৯৮৪ সালের ১ নভেম্বর সন্ধ্যায়, প্রায় ১৫০ জন লোক বিজয় জাগিরদারের শিখ প্রতিবেশী বলবীর সিংয়ের বাড়িতে আক্রমণ করে। উগ্র জনতা, ছুরি ও লাঠি নিয়ে, বলবীর সিং এবং তার পরিবারকে হত্যা করতে চেয়েছিল। এই হিংসতার সময়, লালবাগ প্রাসাদের বিপরীতে বসবাসকারী জাগিরদার পরিবার শিখ পরিবারকে আশ্রয় দিয়েছিল। পরিস্থিতির ভয়াবহতা দেখে জাগিরদার জনতার মোকাবিলা করতে এগিয়ে আসেন। তিনি নির্দোষ বলবীর সিং এবং তার পরিবারের ক্ষতি না করার জন্য তাদের কাছে অনুরোধ করেছিলেন। কিন্তু জনতা তার অনুরোধ উপেক্ষা করে। জাগিরদার জোর করে বাধা দেওয়ার চেষ্টা করলে তাঁকে  মারধর করা হয়, তিনি তখন জ্ঞান হারিয়ে ফেলে। তাঁকে দ্রুত হাসপাতালে নিয়ে যাওয়া হলেও তিনি আধ ঘন্টার ঞমধ্যেই তিনি মারা যান।   পুরস্কার  জাগিরদার নিজের নিরাপত্তার তোয়াক্কা না করেই তাঁর প্রতিবেশীর পরিবারকে হিংস্র জনতার হাত থেকে বাঁচাতে নিজের জীবন উৎসর্গ করেন। তিনি মরণোত্তর অশোক চক্রে ভূষিত হন।   তথ্যসূত্র   বিষয়শ্রেণী:১৯৮৪-এ মৃত্যু বিষয়শ্রেণী:অশোক চক্র পদকপ্রাপ্ত বিষয়শ্রেণী:১৯৩৮-এ জন্ম